Eierstrategi for Grenland Renseanlegg IKS, org. nr.: XXX XXX XXX
1. Selskapets formål
Selskapets formål er å planlegge, anlegge, eie og drive felles renseanlegg og tilhørende infrastruktur for håndtering og rensing av kommunalt avløpsvann for deltakerkommunene, i samsvar med:
· til enhver tid gjeldende lover og forskrifter
· offentlige tillatelser og konsesjoner
· politiske vedtak og rammer fastsatt av deltakerkommunene.

Selskapet skal utøve sin virksomhet etter selvkostprinsippet og uten erverv til formål.
2. Selskapets organisasjonsform
Et IKS er et interkommunalt selskap hvor hver av deltakerne hefter for sin prosentvise andel, jfr. IKS-loven.  I denne deltaker-/eierstrategien omtales konsekvent deltaker som «eier» for å forenkle ordbruk blant ulike selskapsformer og sammenheng med kommunenes eierskapsmeldinger.
3. Mål med eierskapet
Målet med kommunenes eierskap er at selskapet mest mulig kostnadseffektivt forestår rensing av avløpsvann i tråd med de avløpstillatelser/lovkrav som til enhver tid gjelder for avløpsrensing.
4. Formålet med eierstrategien
Formålet med eierstrategi for selskapet er å gi klare, langsiktige mål og forventninger overfor selskapet.  Eierstrategien gir grunnlag for en aktiv oppfølging av verdiene og verdiskapingen som ligger i selskapet, samt sikre en mest mulig kostnadseffektiv drift.
4.1. Eiersituasjon
Eieransvaret i selskapet er fordelt slik på eierne:
	Skien kommune
	46,50 %

	Porsgrunn kommune
	32,12 %

	Bamble kommune
	21,38 % 


4.2. Deltakere i eierstrategien
Skien kommune vedtok eierstrategien i bystyresak ??/??
Porsgrunn kommune vedtok eierstrategien i bystyresak ??/??
Bamble kommune vedtok eierstrategien i kommunestyresak ??/?? 
5. Resultatmål
[bookmark: _Hlk184733513]Følgende resultatmål for bygging av renseanlegg, transportsystem og slambehandlingsanlegg ligger til grunn for Grenland Renseanlegg IKS perioden fram til renseanlegget er satt i drift.

1. Prosjektet skal ferdigstilles innen vedtatt kostnadsramme ±5 %.
2. Prosjektet skal ferdigstilles innen vedtatt framdriftsplan.
3. Prosjektet skal gjennomføres uten alvorlige HMS-hendelser.
4. Ved endt prøveperiode skal anlegget oppfylle alle lovpålagte rensekrav.
5. Eierkommunene skal motta åpen, forutsigbar og risikobasert rapportering gjennom hele prosjektperioden.
6. Samfunnsansvar
[bookmark: _Hlk184736836]Offentlig eide selskaper har et spesielt ansvar for å operere på en måte som også tar hensyn til sosiale og miljømessige aspekter.  Derfor har eierne forventninger til at selskapene tar samfunnsansvar innen bærekraftige anskaffelser, herunder Skiensmodellen og menneskerettigheter, FNs bærekraftsmål, klimaregnskap, samt hensyntar naturrisiko, mangfold og økosystemer i sin virksomhet.

Det forventes at selskapet selv utarbeider egne retningslinjer tilpasset sin virksomhet og sitt samfunnsansvar knyttet til:

FNs bærekraftsmål
Eierne forventer at følgende mål omtales:
· Likestilling (5.1 og 5.5)
· Lik lønn for likt arbeid (8.5)
· Arbeiderrettigheter, arbeidsmiljø, arbeidsintegrering (8.8)
· Likeverd (10.2)
· Miljø (12.4, 12.5, 12.6 og 12.7)
· Antikorrupsjon, medvirkning (16.5, 16.6 og 16.7)

Klimaregnskap
Eierne forventer at:
· Selskapet identifiserer og håndterer risiko og muligheter knyttet til klima og integrerer dette i selskapets strategier.
· Selskapet setter mål og iverksetter tiltak for reduksjon i klimagassutslipp på kort og lang sikt, og rapporterer om måloppnåelse. Målene er vitenskapsbaserte der dette er tilgjengelig.
· Selskapet rapporterer på direkte og indirekte klimagassutslipp og klimarisiko, og benytter anerkjente standarder for rapportering på klimagassutslipp og klimarisiko.

Naturrisiko, naturmangfold og økosystemer
Eierne forventer at:
· Selskapet identifiserer og håndterer risiko og muligheter knyttet til natur og integrerer dette i selskapets strategier.
· Selskapet setter mål og iverksetter tiltak for å redusere egen negativ påvirkning og øke positiv påvirkning på naturmangfold og økosystemer, og rapporterer om måloppnåelse.
· Selskapet benytter anerkjente standarder for rapportering av naturrisiko og påvirkning på naturmangfold og økosystemer.

Etiske retningslinjer
Eierne forventer at selskapet har utarbeidet sine egne etiske retningslinjer.

Meroffentlighet
Eierne forventer at selskapet praktiserer prinsippet om meroffentlighet så langt det er forenlig med selskapets virksomhet.  Med meroffentlighet menes at selskapet skal vurdere å gi innsyn i dokumenter som i utgangspunktet faller inn under unntaksreglene i offentlighetsloven.  Taushetsbelagte opplysninger er unntatt offentlighet.
7. Selskapets ledelse - Valg av styrerepresentanter og styrets sammensetning
Styret velges slik det fremgår av selskapsavtalen.

Styret skal være kjennetegnet av kompetanse, kapasitet og mangfold ut fra selskapets egenart og formål. 

Om ikke annet fremgår av selskapsavtalen skal styret som kollegium ha erfaring og kompetanse innenfor følgende områder:
1. Kunnskap om selskapets virksomhet, herunder formål, forretningsområder, lovgiving/forskrifter, strategi, avtaler mv.
2. Bransjekunnskap, herunder kunnskap om trender og utviklingstrekk innenfor bransjen samt kunnskap om konkurrerende virksomheter.
3. Spesialkompetanse og erfaring innenfor områder som jus, økonomi/finans/regnskap, risikostyring, markedsføring, HMS, tekniske fag mv.
4. Ledelseserfaring og kompetanse knyttet til organisasjonsmessige endringsprosesser.
5. Kompetanse og erfaring knyttet til offentlig forvaltning.
6. Kompetanse og erfaring knyttet til styrearbeid.

Det skal være minimum 40% kjønnsbalanse i styret.
8. Eiers forventninger til styrets arbeid
Styret skal føre kontroll og formulere strategier, fatte vedtak og legitimere og representere virksomheten utad, samt tegne selskapet. 

Styret har ansvar for forvaltning av selskapet i tråd med selskapsavtalen og eiers interesser uttrykt gjennom vedtak i representantskapet.

Styret er ansvarlig for å organisere virksomheten, ansette daglig leder og føre tilsyn med daglig ledelse og selskapets virksomhet. Styret har ansvar for å følge opp eiers forventninger til selskapet, som er gitt ved denne eierstrategien og øvrige vedtak i representantskapet.

Styret skal ivareta den strategiske ledelsen av selskapet innenfor de rammer som er gitt av eier gjennom selskapsavtalen. Styret skal være en viktig diskusjonspartner og støttespiller til ledelsen i større saker. 

Styret skal: 
· Fastsette styreinstruks og instruks for daglig leder med særlig vekt på en klar ansvars- og oppgavefordeling mellom styre og daglig eier.
· Foreta en egenevaluering hvert år.
· Vurdere behovet for ekstern styreopplæring. Nye styremedlemmer skal gis opplæring i ansvar, oppgaver og rollefordeling. Styreopplæringen skal være tilpasset eiernes kommunale verdigrunnlag.
· Gjennomføre egne styreseminarer om roller, ansvar og oppgaver.
· Fastsette en årlig plan, herunder møteplan, for sitt arbeid med vekt på mål, strategi og gjennomføring.
· Gi en samlet redegjørelse for selskapets styring og ledelse i en årsrapport, samt årlig rapportering til eier innen 1. juli hvert år vedrørende oppfølging av den selskapsvise eierstrategien. 
Sørge for å oversende representantskapsdokumenter til eierne minst seks uker før siste bystyremøte før det representantskapsmøtet som skal behandle representantskapsdokumentene, dersom det kreves en eierbeslutning i bystyret før representantskapet.
9. Dialog med eier
Representantskapsmøter
I henhold til IKS-loven er det gjennom representantskapet at eierne utøver den øverste myndighet i selskapet.  Derved er det gjennom representantskapet at eierne gir sine føringer og beslutninger overfor selskapet.  Dette sikrer dokumenterbare eierbeslutninger. 

Eiermøte
I tillegg til formelle representantskapsmøter, kan det gjennomføres løpende eiermøter mellom selskapene og eier.  Innspill fra eier ved eiermøter vil imidlertid være å betrakte som anbefalinger til selskapets styre og administrasjon, og ikke som eierbeslutninger, som må vedtas i representantskapsmøter.
Eiermøter kan foregå med bystyre, formannskap, ordfører eller en gruppe bestående av ordfører, varaordfører og opposisjonsleder.  Kommunedirektøren kan alltid delta på eiermøter.
På forespørsel fra eierne plikter styrets leder og/eller daglig leder å presentere selskapet i eiermøte.

Som en variant av et eiermøte kan det gjennomføres kontaktmøter mellom selskapets administrasjon og eiernes administrasjon, hvor hovedformålet er å utveksle innspill knyttet til budsjettprosessen.

Likebehandling
Eierne forventer at selskapet behandler alle eiere likt.  Det motsatte av likebehandling er forskjellsbehandling.  Forskjellsbehandling kan være at deler av eierne, agerer med bakgrunn i kunnskap om selskapet som ikke er kjent for andre eiere.  I tillegg kan forskjellsbehandling være at eierne utøver eiermakt gjennom andre kanaler enn representantskapet.  En del av styrets ansvar er å påse åpenhet og likebehandling mot alle eiere.  
I tillegg er det ønskelig å samordne eiernes interesser, holdninger til retning og utvikling av selskapet.  Disse interessene samordnes i foreliggende eierstrategi.  Dette motvirker ulike styringssignaler overfor selskapet.

10. Rapportering til eier
Basert på siste regnskapsår skal selskapet, innen den 01.07 hvert år, sende en skriftlig kortfattet rapport til eier som minst omhandler: 
· Selskapets virksomhet 
· Dersom det foreligger eierstrategi; Selskapets oppfyllelse av eierstrategien, herunder oppfyllelse av: 
5. Resultatmål
6. Samfunnsansvar
· Oversikt over godtgjøring til selskapets ledelse
· Styrets godtgjøring
· Daglig leders lønn
· Kjønnsfordeling i styret og i selskapets ledelse

I tillegg skal styrets vedtatte budsjett for påfølgende år, sendes eierne minst 6 uker før eierne skal ta stilling til budsjettet i de respektive by- og kommunestyrer.
11. Evaluering 
Eierstrategien bør evalueres en gang i løpet av kommunevalgperioden.  Den ble sist revidert: <dato>.
